text: Fangens, betjentens og inspektørens liv 
  20 maj 2015 kl. 15.36
  Sonny Rasmussen er tidligere indsat i Horsens Statsfængsel. I dag arbejder han der, og det er blandt andet hans historie, du kan høre i det nye genåbnede FÆNGSLET.
  Fængselsmuseet på FÆNGSLET i Horsens genåbnede onsdag på fængslets 162-års dag.
  Den udvidede udstilling består af fire hovedelementer, som blandt andet giver museumsgæsterne mulighed for at opleve de personlige historier fra mennesker, der selv har haft deres hverdag på stedet.
  Museumsgæsten kan vælge mellem 10 autentiske identiteter ? syv fanger og tre ansatte ? og gæsten bliver så taget ved hånden af et af de mennesker og ført rundt i fængselsmuseet.
  - Det er de færreste, der nogensinde har været i et fængsel, siger leder af Museum Horsens Anne Bjerrekjær til TV SYD og fortsætter:
  - At komme ind i den her verden, som er ukendt for rigtig mange mennesker, er super spændende.
  Du kan høre et uddrag af Sonny Rasmussens historie - her i klippet fortæller han, hvordan han fik smuglet stoffer ind i fængslet. 
  Varighed: 47 sekunder.
  
  